Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 1288

(7) Minden Szerződő Fél, ha a GATT tagja, két személyt jelölhet, akik — amennyiben kijelentik, hogy készek és alkalmasak a jelen Függelék biztosította jogcímen panel tagként szolgálni — állandóan jelölhető panel tagok lesznek a GATT-hoz kapcsolódó vitákkal megbízott panelekben. A Főtitkár a Charta Konferencia jóváhagyásával szintén jelölhet legfeljebb tíz olyan személyt, akik kijelentik, hogy készek és alkalmasak panel tagként szolgálni a viták rendezésének céljából, a (2)—(4) bekezdéseknek megfelelően. A Charta Konferencia emellett dönthet úgy, hogy ugyanerre a célra legfeljebb 20 személyt kijelöl, akik más nemzetközi szervezetek vitarendezési névsorán szerepelnek, és akik kijelentik, hogy készek és alkalmasak panel taggá válni. Az így kijelölt személyekből jön létre a vitarendezésre jelölhető 1999/27. szám panel tagok listája. Az egyes személyeket a szigorú objektivitás, a megbízhatóság és a megalapozott ítélőképesség alapján jelölik ki, és a lehető legnagyobb gyakorlattal kell rendelkezniük a nemzetközi kereskedelem és az energia kérdések területén, különösen ami a 29. Cikk alapján alkalmazandó rendelkezéseket illeti. A jelen Függelék szerint rájuk bízott feladataik ellátása során, a jelöltek nem kötődhetnek egyik Szerződő Félhez sem, és nem fogadhatnak el azoktól utasításokat. A megbízatás öt évre szól, megújítható, és addig tart, amíg utódjuk kijelölésre nem kerül. A jelöltnek, akinek megbízatása lejárt, továbbra is ellátja azokat a folyamatban lévő feladatokat, amelyekre a jelen Függelék alapján kiválasztották. A jelölt elhalálozása, lemondása vagy alkalmatlanná válása esetében az őt kiválasztó Szerződő Félnek vagy a Főtitkárnak jogában áll, hogy a megbízatás fennmaradó idejére egy másik személyt jelöljön ki, mindazonáltal a Főtitkár jelölését jóváhagyásra a Charta Konferencia elé kell terjeszteni.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes